চৌলের যুদ্ধ

চৌলের যুদ্ধ ছিল ভারতের চৌলের বন্দরে ১৫০৮ সালে পর্তুগিজ এবং একটি মিশরীয় মামলুক নৌবহরের মধ্যে একটি নৌযুদ্ধ। মামলুক বিজয়ে যুদ্ধটি শেষ হয়। এটি কণ্ণুর অবরোধের পরে অনুষ্ঠিত হয়, যেখানে একটি পর্তুগিজ গ্যারিসন সফলভাবে দক্ষিণ ভারতীয় শাসকদের আক্রমণ প্রতিহত করেছিল। এটি ছিল ভারত মহাসাগরে সমুদ্রে পর্তুগিজদের প্রথম পরাজয়।

পটভূমি 
এর আগপর্যন্ত পর্তুগিজরা প্রধানত কালিকটে সক্রিয় ছিল। কিন্তু গুজরাতের উত্তরাঞ্চল বাণিজ্যের জন্য আরও বেশি গুরুত্বপূর্ণ ছিল এবং পূর্ব-পশ্চিম বাণিজ্যে একটি অপরিহার্য মধ্যস্থতাকারী ছিল: গুজরাতিরা মলুকু থেকে মশলা এবং সেইসাথে চীন থেকে রেশম আনছিল, এবং তারপর সেগুলো মিশরীয় ও আরবদের কাছে বিক্রি করছিল।

পর্তুগিজদের একচেটিয়া হস্তক্ষেপগুলো ভারত মহাসাগরের বাণিজ্যকে গুরুতরভাবে ব্যাহত করছিল, যা আরব এবং ভেনিসের স্বার্থকেও হুমকির মুখে ফেলে দিয়েছিল, কারণ পর্তুগিজদের জন্য ইউরোপে মসলার বাণিজ্যে ভেনিসের থেকে কম দামে পণ্য বিক্রি করা সম্ভব হয়ে উঠছিল। এই পরিস্থিতিতে ভেনিস পর্তুগালের সঙ্গে কূটনৈতিক সম্পর্ক ছিন্ন করে এবং তাদের ভারত মহাসাগরে হস্তক্ষেপের বিরুদ্ধে প্রতিরোধের উপায় খুঁজতে শুরু করে, মিশরীয় রাজদরবারে একটি দূত পাঠায়। ভেনিস মিশরের শুল্ক কমানোর জন্য আলোচনা শুরু করে, যাতে পর্তুগিজদের সঙ্গে প্রতিযোগিতা করা সহজ হয়, এবং পর্তুগিজদের বিরুদ্ধে "দ্রুত এবং গোপনীয় ব্যবস্থা" গ্রহণের পরামর্শ দেয়। কালিকটের সুলতান জামোরিনও পর্তুগিজদের বিরুদ্ধে সাহায্য চেয়ে একটি দূত পাঠিয়েছিলেন।

মামলুকদের নৌবাহিনীর শক্তি ছিল খুব সীমিত, তাই জাহাজ তৈরি করার জন্য কাঠের সরবরাহ করতে হয়েছিল কৃষ্ণ সাগর থেকে। এর মধ্যে প্রায় অর্ধেক কাঠ রোডসের সেন্ট জনের হস্পিটালার সদস্যরা আটক করে ফেলেছিল, ফলে সুয়েজে পরিকল্পিত জাহাজবহরের একমাত্র একটি অংশই একত্রিত করা সম্ভব হয়েছিল। এরপর কাঠগুলো উটের পিঠে স্থলপথে আনা হয়েছিল এবং ভেনিসীয় নাবিকদের তত্ত্বাবধানে সুয়েজে জাহাজগুলো নির্মাণ করা হয়।

প্রস্তুতি 
মামলুক নৌবহর অবশেষে ১৫০৭ সালের ফেব্রুয়ারিতে আমির হুসাইন কুর্দির নেতৃত্বে পর্তুগিজদের ভারত মহাসাগরে বিস্তার প্রতিহত করতে বের হয় এবং ১৫০৮ সালে দিউ শহরের ভারতীয় বন্দরে পৌঁছায়, এর আগে তারা জেদ্দা শহর দখল করতে কিছুটা সময় ব্যয় করেছিল। এই নৌবহরে ছিল ছয়টি গোলাকার জাহাজ এবং ছয়টি বড় গ্যালি, যেগুলিকে গ্যালিয়াস বলা হতো।< নৌবহরে মোট ১৫০০ যোদ্ধা ছিল এবং তাদের সঙ্গে ছিলেন ক্যালিকাটের সাম্রাজ্যের জমোরিন শাসকের দূত মায়িমামা মারাক্কার।

নৌবহরটি মালিক আইয়াজের সাথে যোগ দেয়ার কথা ছিল। মালিক ছিলেন একজন প্রাক্তন রুশ ক্রীতদাস, যিনি গুজরাত সালতানাতের সুলতান মাহমুদ বেগাদার সেবায় নিয়োজিত ছিলেন। তিনি দিউর নৌপ্রধান এবং প্রশিক্ষক ছিলেন। নৌবহরটি কালিকটের জামোরিনের সাথে যোগ দেওয়ার এবং তারপরে ভারতীয় উপকূলে সমস্ত পর্তুগিজ সম্পত্তি আক্রমণ ও ধ্বংস করার পরিকল্পনা করছিল। কিন্তু জামোরিন ও তার দল ১৫০৭ সালে মামলুক নৌবহরের আশা করছিল, তাই তারা চলে যায়।

যুদ্ধ 
ভাইসরয় ফ্রান্সিসকো দে আলমেইদার পুত্র লরেঞ্চো দে আলমেইদার অধীনে পর্তুগিজরা ক্ষমতায় ও সংখ্যায় খুবই কম ছিল এবং চৌলের নিকটবর্তী বন্দরে অবস্থান করছিলো। বাকিরা বাণিজ্যতরী রক্ষা করতে এবং তথাকথিত জলদস্যুতার বিরুদ্ধে লড়াই করতে উত্তরে যাত্রা করেছিল। মামলুকরা চৌলে যাত্রা করে এবং পর্তুগিজদের সাথে দুই দিন যুদ্ধ করে, তাদের জাহাজে উঠতে পারেনি। অবশেষে, মালিক আইয়াজ তার নিজের গ্যালি নিয়ে যাত্রা করেন। পর্তুগিজদের পিছু হটতে হয়েছিল এবং আলমেইদার জাহাজটি আলমেইদাকে নিয়ে চৌল বন্দরের প্রবেশপথে ডুবে যায়। আমির হুসাইন দিউ বন্দরে ফিরে আসেন, কিন্তু সেখান থেকে ভারতীয় উপকূলে আর কোনো উদ্যোগ পরিত্যাগ করেন। তার জাহাজগুলি পরিত্যক্ত হয়ে পড়ে এবং তার নাবিকরা ছত্রভঙ্গ হয়ে যায়।

পরবর্তী 
যদিও মুসলিম বাহিনীর জন্য এটি একটি বিজয় ছিল। কিন্তু এটি খুব বেশি সুখকর বিজয় ছিল না। হুসাইন তার ৮০০ সৈন্যের মধ্যে ৬০০ থেকে ৭০০ সৈন্য হারিয়েছিলেন। বাকি সৈন্যরাও ইউরোপীয়দের ভয়ে ভীত ছিল।

পর্তুগিজরা পরের বছরেই ফিরে আসে এবং দিউ বন্দরে নৌবহর আক্রমণ করে, যার ফলে দিউ যুদ্ধে (১৫০৯) একটি নিষ্পত্তিমূলক বিজয় হয়।

এরপরে ১৫৩৮ সালে উসমানীয়রা আবার দিউ অবরোধ করে। কিন্তু উসমানীয়রা পর্তুগিজদের কাছে এই বন্দরে পরাজিত হয়।

আরও দেখুন 

 পর্তুগিজ ভারত

তথ্যসূত্র 

কায়রোর মামলুক সালতানাত জড়িত লড়াই
১৫০৮-এ এশিয়া
১৫০৮-এ ভারত
১৫০৮-এ পর্তুগাল
১৫০৮-এর সংঘাত